							Kinnitatud osakonnajuhataja otsusega

Hindamiskriteeriumid ja hindamismetoodika
 „Rakendusuuring: LGBTIQ-inimeste heaolu  ja kogemused avalike teenustega“

1. Hindamiskriteeriumid
	Hankija hindab kõiki vastavaks tunnistatud pakkumusi. Pakkumuste hindamiskriteeriumid 100 väärtuspunkti skaalal on järgnevad:
	Osakaal

	Pakkumuse kogumaksumus
	30 punkti

	Pakkuja nägemus küsitluse ja intervjuude valimi moodustamise põhimõtetest ja sihtrühma kaasamisest
	30 punkti

	Pakkuja nägemus analüüsimeetoditest
	20 punkti

	Uuringu läbiviimise aja- ja tegevuskava
	10 punkti

	Uuringu koostamise käigus esineda võivate riskide analüüs ja maandamise meetmed
	10 punkti



2. Hindamiskriteeriumite kirjeldus
2.1 Pakkumuse kogumaksumus – maksimaalselt 30 punkti
Pakkumuse kogumaksumuse hindamine toimub järgmiselt:
maksimaalsed väärtuspunktid (30 punkti) omistatakse pakkumusele, mille ) esitatud käibemaksuta töö maksumus on madalaim. Teiste vastavaks tunnistatud pakkumuste väärtuspunktid arvutatakse järgmise valemiga: 
„kriteeriumi punktid” - („hinnatava pakkumuse maksumus” – „madalaim pakkumuse maksumus”) / „suurim väärtus” × „kriteeriumi punktid”.

2.2 Tehniline lahendus – maksimaalselt 70 punkti
[bookmark: _Hlk95745504]
Pakkumuste tehnilist lahendust hinnatakse kuue alakriteeriumi abil. Pakkumuse tehnilise lahenduse väärtuspunktid saadakse igas lahenduse hindamise alakriteeriumis (punktides 2.2.1. – 2.2.4.) kirjeldatud hindamismetoodika alusel antud väärtuspunktide summeerimisel. Maksimaalne punktide arv on 70.

[bookmark: _Hlk72694159]2.2.1.  Pakkuja nägemus küsitluse ja intervjuude valimi moodustamise põhimõtetest ja sihtrühma kaasamisest  – maksimaalselt 30 punkti
	Küsitluse ja intervjuude valimi moodustamise põhimõtted, kavandatud vastajate arv ning sihtrühma kaasamise viisid on pakkuja poolt selgelt lahti mõtestatud ja põhjendatud. Pakkuja kirjeldab veenvalt, kuidas tagatakse mitmekesise ja piisava esinduslikkusega valimid ning kuidas jõutakse uuringu (ala)sihtrühma(de)ni, sh eeldatavalt raskemini kättesaadavate ning alaesindatud rühmadeni (vähemalt 55-aastaste, LGBTIQ-organisatsioonidega mitteseotud, väljaspool suuremaid linnu elavate ning vene või muu emakeelega inimeste kaasamiseks). Lisaks teeb pakkuja asjakohaseid ettepanekuid või täiendusi, mis tõstavad uuringu kvaliteeti või annavad sellele tellija arvates lisandväärtust, sh tellija miinimumnõudeid ületava küsitlusele vastajate või intervjueeritavate arvu kaasamine.
	30 punkti

	Küsitluse ja intervjuude valimi moodustamise põhimõtted, kavandatud vastajate arv ning (ala)sihtrühma(de), sh eeldatavalt raskemini kättesaadavate ning alaesindatud rühmade kaasamise viisid on üldjoontes asjakohased ja vastavad tellija ootustele. Kirjeldus on üldjoontes asjakohane, kuid mõne lahenduse põhjendus või teostatavus jääb ebaselgeks. Tellijal tekivad üksikud küsimused, kuid puudused ei sea kahtluse alla uuringu edukat elluviimist.
	15 punkti

	Küsitluse ja intervjuude valimi moodustamise põhimõtted, kavandatud vastajate arv ja/või (ala)sihtrühma(de), sh eeldatavalt raskemini kättesaadavate ning alaesindatud rühmade kaasamise viisid on ebapiisavalt kirjeldatud, põhjendamata või ei ole asjakohased. Esitatu põhjal ei saa olla kindel, et pakkuja suudab saavutada uuringu eesmärkide täitmiseks vajaliku vastajate arvu ja sihtrühmade piisava esindatuse viisil, mis tagaks usaldusväärsed tulemused.
	1 punkt



2.2.2. Pakkuja nägemus analüüsimeetoditest – maksimaalselt 20 punkti
	Pakkuja nägemus küsitluse ja intervjuude andmete analüüsimeetoditest on asjakohane, põhjalikult läbi mõeldud ning uuringu eesmärkidest ja kogutavate andmete eripärast lähtudes põhjendatud. Pakkuja kirjeldab selgelt, kuidas küsitlus- ja intervjuuandmeid analüüsitakse, kuidas tagatakse tulemuste usaldusväärsus ning kuidas jõutakse uuringu eesmärkide täitmist toetavate järeldusteni. Pakkuja on põhjalikult kirjeldanud küsitlusandmete valideerimise ja puhastamise metoodikat puudulike, vastuoluliste, ebausaldusväärsete ja võimalike korduvvastuste tuvastamiseks ning analüüsist kõrvaldamiseks. 
	20 punkti

	Pakkuja nägemus küsitluse ja intervjuude andmete analüüsimeetoditest on üldjoontes asjakohane ja vastab tellija ootustele. Kavandatud meetodid on valdavalt põhjendatud ning nende rakendamine ja seos uuringu eesmärkidega on arusaadav, kuid mõne lahenduse põhjendus, ulatus või analüütiline väärtus jääb ebaselgeks. Küsitlusandmete valideerimise ja puhastamise metoodika on kirjeldatud, kuid selle rakendamine, põhjendatus või ebausaldusväärsete andmete analüüsist kõrvaldamise kriteeriumid ei ole täielikult selged. Tellijal tekivad üksikud küsimused, kuid puudused ei sea kahtluse alla uuringu edukat elluviimist.
	10 punkti

	Pakkuja nägemus küsitluse ja intervjuude andmete analüüsimeetoditest ja/või küsitlusandmete valideerimise ning puhastamise metoodikast on ebapiisavalt kirjeldatud, põhjendamata või uuringu eesmärke arvestades ebaasjakohane. 
Esitatu põhjal ei saa tellija olla kindel, et kavandatud analüüsimeetodid võimaldavad teha kogutud andmete põhjal usaldusväärseid järeldusi.
	1 punkti



[bookmark: _Hlk72694234]2.2.3. Uuringu aja- ja tegevuskava – maksimaalselt 10 punkti
	Kava on esitatud ja tegevuste toimumine on nädalase täpsusega ajastatud. Kava on teostatav ning tegevusteks planeeritud aeg ja tegevuste järjekord on loogiline ja põhjendatud. Pakutud kava veenab tellijat, et pakkuja suudab täita lepingu kvaliteetselt ja õigeaegselt.
	10 punkti

	Kava on esitatud ja tegevused on alategevusteks jaotatud. on üldjoontes teostatavalt ajastatud. Tegevusteks planeeritud aeg ja tegevuste järjekord on valdavalt loogiline, kuid mõne tegevuse ajastus või teostatavus jäävad osaliselt ebaselgeks või tekitab kava teostatavus muus osas üksikuid olulisi küsimusi (nt on mõne tegevuse jaoks planeeritud põhjendamatult pikk või lühike periood, tegevuste järjekord ei ole üksikutes kohtades loogiline või põhjendatud).
	5 punkti

	Kava on küll esitatud, aga üldisel ja läbipaistmatul kujul, mistõttu pole tellijal võimalik veenduda kava teostatavuses. Tellijal tekib palju olulisi küsimusi seoses pakutud aja- ja tegevuskavaga lepingu kvaliteetse ja õigeaegse täitmisega.
	1 punkt



2.2.4. Uuringuga seotud riskide ja nende maandamise meetmete kirjeldus – maksimaalselt 10 punkti
	Pakkuja kirjeldab selgelt ja veenvalt meetmeid, millega kaitstakse küsitluse tehnilist keskkonda võimalike küberintsidentide ja -rünnakute eest ning tagatakse uuringus osalejate konfidentsiaalsus, isikuandmete kaitse ja uurimiseetika põhimõtete järgimine kogu uuringu vältel. Pakkuja selgitab ammendavalt, kuidas kogutavaid andmeid hallatakse, säilitatakse ja töödeldakse, sealhulgas kuidas eraldatakse intervjuudes osalemiseks kogutud kontaktandmed küsitlusvastustest enne andmete töötlemist. Kavandatud lahendused on põhjalikult läbi mõeldud ning annavad tellijale kindluse, et andmeturbe-, andmekaitse- ja uurimiseetikanõuded on täidetud ning nendega seotud riskid on asjakohaste meetmetega maandatud.
	10 punkti

	Pakkuja kirjeldab meetmeid küsitluse tehnilise keskkonna kaitsmiseks ning uuringus osalejate konfidentsiaalsuse, isikuandmete kaitse ja uurimiseetika tagamiseks üldjoontes asjakohaselt. Kavandatud lahendused vastavad valdavalt tellija ootustele, kuid mõne meetme rakendamine, põhjendus või piisavus jääb ebaselgeks. Tellijal tekivad üksikud küsimused, kuid puudused ei sea kahtluse alla uuringu nõuetekohast läbiviimist.
	5 punkti

	Pakkuja kirjeldus küsitluse tehnilise keskkonna kaitsmisest, osalejate konfidentsiaalsuse tagamisest, isikuandmete kaitsest ja/või uurimiseetikaga seotud riskide maandamisest on ebapiisav, põhjendamata või ebaasjakohane.
Esitatu põhjal ei saa tellija olla kindel, et küsitluskeskkond on piisavalt kaitstud ning uuringu käigus kogutavaid isikuandmeid ja kontaktandmeid töödeldakse nõuetekohaselt.
	1 punkt



3. Pakkumuste hindamine 
3.1. Eduka pakkumuse valiku aluseks on parim hinna ja kvaliteedi suhe, mis selgitatakse välja väärtuspunktide omistamise meetodil hindamismetoodikas toodud hindamiskriteeriumite alusel.
3.2. Esitatud pakkumust hindab hanke eest vastutav  isik.
3.3. Hanke eest vastutav isik lähtub hindamisel hindamismetoodikas kirjeldatud põhimõtetest ning esitab hindamise põhjendatud tulemuse protokollis, mis on hanke eest vastutava isiku poolt allkirjastatud.
3.4. Pakkumusele hindamiskriteeriumite eest antud väärtuspunktid summeeritakse. Väärtuspunkte omistatakse täpsusega kaks kohta pärast koma.
3.5. Edukaks tunnistatakse enim väärtuspunkte saanud pakkumus.
3.6. Võrdsete väärtuspunktidega pakkumuste korral tunnistatakse edukaks pakkumus, millele on omistatud kriteeriumi „Pakkuja nägemus küsitluse ja intervjuude valimi moodustamise põhimõtetest ja sihtrühma kaasamisest“ eest suurim arv väärtuspunkte. Juhul, kui ka kriteeriumi “Pakkuja nägemus küsitluse ja intervjuude valimi moodustamise põhimõtetest ja sihtrühma kaasamisest” eest saadud väärtuspunktid on võrdsed, tunnistatakse edukaks pakkumus, millele on omistatud kriteeriumi „Pakkuja nägemus analüüsimeetoditest“ eest suurim arv väärtuspunkte. Juhul, kui ka kriteeriumi „Pakkuja nägemus analüüsimeetoditest“ eest saadud väärtuspunktid on võrdsed, korraldab hankija eduka pakkumuse väljaselgitamiseks liisuheitmise. Liisuheitmise juhise, ajakava ja muu täpsema info saadab hankija pakkujatele riigihangete registris.



